Иако је на бразилском изборном првенству за ЛОИ 2008. у Пекингу успео да исплива квалификациону норму у трци на 100 прсно, због ограниченог броја учесника из једне земље по дисциплини, није наступио на Играма у главном граду Кине (био је укупно трећи у тим квалификацијама). На Олимпијским играма је дебитовао у Лондону 2012. где је успео да се пласира у полуфинале трке на 100 прсно, коју је окончао на укупно 13. месту.